बैंकों द्वारा किए जा रहे भेदभाव पर हीरा कंपनी डायमंड नाइन के चेयरमैन संजय शाह कहते हैं कि छोटे कारोबारी को कर्ज नहीं दिया जा रहा है जबकि अभी भी बड़ी कंपनियां बैकों को प्यारी लग रही है जबकि छोटे कारोबारी भागने वाले नहीं है और बैंकों का कर्ज वापस करने में सबसे आगे हैं। रियल्टी और आभूषण क्षेत्र में पकड़ रखने वाले हार्दिक हुंडिया कहते हैं कि बड़े बैंक कागजात देखकर कर्ज दे देते हैं जबकि एनबीएफसी जमीनी हकीकत पर कर्ज दे रहे हैं, यह जरुरी नहीं है कि कागज में अच्छी दिखने वाली कंपनी ईमानदार ही हो जबकि बहुत सारे छोटे कारोबारी कागजीतौर पर कमजोर होते हैं लेकिन कर्ज वापसी में ईमानदार साबित होते हैं।